हजारौंपटक यही कुरा दोहोर्याएको भएर जनताले स्थिर सरकारको नारालाई पत्याए । तर स्थिर सरकार स्वयम् यति छिटै असफल किन हुँदैछ ? खासमा स्थिर सरकार नहुनु नै प्रगति रोक्ने जड कारण हो भन्ने तर्क नै गलत थियो र छ । ३० वर्षको स्थिर राजनीतिक व्यवस्था पञ्चायतकालमा चलेकै हो, तर विकासको सपना किन दिवास्वप्न बन्न पुग्यो ? विभिन्न आन्दोलनहरुका माध्यमबाट यसको जड कारण पत्ता लगाइयो र विभिन्न राजनीतिक एजेन्डा बने । संविधानसभामार्फत राज्यको पुनर्संरचना गर्ने ज्ञान यसरी नै प्राप्त भएको थियो ।
